বছর ছত্রিশের এই শিক্ষাকর্মী কেবল পড়াশোনা, শৃঙ্খলা বা আদব-কায়দা কচি–কাঁচাদের শিখিয়ে খান্ত হননি। বেতনের সামান্য টাকা থেকে পিকনিকে নিয়ে যান। বাবিদার কথায়, ‘‘ওরা তো আমার সন্তানের মতো। ওদের জন্য খরচ করতে কুণ্ঠা বোধ করি না। সামান্যতেই ওরা কত খুশি।” আর এই এক ফালি হাসির টানেই তো রোজ তিনি সেন্টারে চলে আসেন। বাড়িতে স্বামী, ছেলে, শাশুড়িকে দেখা। অঙ্গনওয়াড়িতে অজস্র সন্তান। এই নিয়ে বেশ আছেন বাবিদা।